'n Drukkie vir Jesus – NG Vishoek
Home / 'n Drukkie vir Jesus
Ek het dit rêrig gedroom!" "Natuurlik glo ek jou, dit is net so amazing!" Ek het haar styf teen my vasgehou en saam met haar opgewonde geraak oor die grootste waarheid ooit.
Voor ek kon vra hoe Jesus gelyk het, borrel sy voort: "Jesus het lang wit hare en daar is gaatjies hier" en sy sit haar vingertjie op haar polse. Sy vertel verder dat Hy 'n ook lang wit rok aangehad het. Vir die res van die dag was Lizzy in die wolke of sal ek liewer sê in die hemel! Sy het nog altyd die wonderlikste verhouding met Jesus gehad. Hulle twee is beste maatjies. Nou nog meer, want Hy is vir haar nou nog meer 'n werklikheid.
Ek het vir dae lank nagedink oor wat sy gesê het en net weer besef hoe ernstig Jesus was toe Hy gesê het as ons nie soos klein kindertjies word nie, gaan ons dit nie maak nie. Matteus 18:2-3: "Toe doen Jesus 'n vreemde ding. Hy roep een van die kindertjies wat daar rondspeel nader. Hy laat dié toe tussen hulle staan en sê: 'Ek gaan julle nou een van die belangrikste lesse in die lewe leer. Kyk, julle moet verander enweer soos hierdie kindertjies word, (let wel Jesus het nie gesê het hulle moet soos kindertjies glo nie!) anders sal julle nooit die binnekant van my Vader se nuwe wêreld sien nie. Kindertjies is nederig. Hulle dink nie te veel van hulleself nie. Hulle het respek vir ander.'" Ek wil graag byvoeg dat kindertjies spontaan, eerlik en opreg is en dalk baie beter as grootmense verstaan wat dit beteken om 'n intieme verhouding met Jesus te hê. Wanneer laas het jý vir Jesus 'n drukkie gegee? Of is drukkies net vir kinders?
Iemand het eendag gesê: "Simplicity is not always the best, but the best is always simple." In twee kort sinnetjies het hierdie klein dogtertjie die hele Evangelie opgesom en sommer 'n drukkie vir Jesus bygesit!! Ons kan tog so stry en baklei en onsself in die proses verstrengel in redenasies oor randgegewens, self-uitgedinkte lering, sinnelose rituele, en godsdienstige modegiere dat ons die kernwaarhede van die Woord (wat sy beslis snap), miskyk en in die proses dalk God se nuwe wêreld mis! Dis eintlik só eenvoudig. Jesus is genoeg! Ek is jammer, ek is lief vir jou en hier is 'n drukkie net voor ek in die hemel inhardloop … as dit nie 'n bewys is dat hierdie klein dogtertjie verstaan wat dit beteken om 'n verhouding met Jesus te hê nie, weet ek nie.
Jesus, ek wil soos Lizzy word, U net spontaan liefhê en elke dag, sommer 'n paar keer elke dag vir U 'n drukkie gee, nie net in die verbyhardloop nie!